ประสารยื่นลาออกจากกสิกรไทยพรุ่งนี้
ว่าที่ผู้ว่าฯ ธปท.ไม่หนักใจ ถูกครหา ทำงานในสถาบันการเงินก่อนนั่งแบงก์ชาติ ระบุการทำงานมีระบบการตรวจสอบอยู่แล้ว
7 ก.ค. 2553

ว่าที่ผู้ว่าฯ ธปท.ไม่หนักใจ ถูกครหา ทำงานในสถาบันการเงินก่อนนั่งแบงก์ชาติ ระบุการทำงานมีระบบการตรวจสอบอยู่แล้ว 
นายประสาร ไตรรรัตน์วรกุล  กรรมการผู้จัดการ ธนาคารกสิกรไทย และประธานสมาคมธนาคารไทย ในฐานะว่าที่ผู้ว่าการธนาคารแห่งประเทศไทย(ธปท.) หรือแบงก์ชาติ กล่าวว่า จะลาออกจากตำแหน่งในธนาคารกสิกรไทย ช้าที่สุดในวันพรุ่งนี้ ( 8 ก.ค.) แต่จะทำงานถึงวันที่ 15 ก.ค. ก่อนเว้นวรรคการทำงานช่วงหนึ่ง เพื่อไปรับตำแหน่งผู้ว่า ฯธปท. เดือนก.ย.
นายประสารกล่าวว่า ไม่หนักใจที่มีการพูดกันว่า ตนเองทำงานในสถาบันการเงินและไปรับตำแหน่งผู้ว่าฯ ธปท. เนื่องจากระบบการทำงานมีการกำกับดูแลอยู่แล้ว อีกทั้งที่ผ่านมา ก็ได้ทำงานในภาครัฐกว่า 20 ปี และทำงานในเอกชน 6 ปี รวมถึงหากทำงานไม่ดีก็จะต้องถูกตรวจสอบจากสื่ออยู่แล้ส